สายการบิน ANA โชว์งวด 9 เดือนพลิกกำไร หลังดีมานด์ท่องเที่ยวฟื้น
สายการบินใหญ่ญี่ปุ่น ANA เปิดงบ 9 เดือนพลิกมีกำไร 769.77 ล้านดอลลาร์สหรัฐ ขานรับดีมานด์การท่องเที่ยวฟื้นตัว
สายการบินใหญ่ญี่ปุ่น ANA เปิดงบ 9 เดือนพลิกมีกำไร 769.77 ล้านดอลลาร์สหรัฐ ขานรับดีมานด์การท่องเที่ยวฟื้นตัว
2 ก.พ. 2566

สำนักข่าวรอยเตอร์รายงานว่า เอเอ็นเอ โฮลดิงส์ อิงค์ (ANA Holdings Inc) ผู้ให้บริการสายการบินที่ใหญ่ที่สุดของญี่ปุ่นประกาศผลกำไรในไตรมาส 3 ในวันพฤหัสบดี (2 ก.พ.) โดยความต้องการในการเดินทางฟื้นตัวหลังมีการเปิดประเทศจากการผ่อนคลายมาตรการโควิด-19
โดยเอเอ็นเอรายงานผลกำไรจากการดำเนินงานในช่วง 9 เดือนจนถึงเดือนธ.ค.65 อยู่ที่ 9.9 หมื่นล้านเยน (769.77 ล้านดอลลาร์สหรัฐ) เทียบกับที่ขาดทุน 1.16 แสนล้านเยนในปีก่อนหน้า
ทั้งนี้เอเอ็นเอคาดการณ์รายได้ทั้งปีอยู่ที่ 9.5 หมื่นล้านเยน ในขณะที่นักวิเคราะห์จากเรฟินิทีฟคาดการณ์ไว้ที่ 7.93 หมื่นล้านเยน